b'\n_START_ARTICLE_\nIurie Perlin\n_START_SECTION_\nBiografie\n_START_PARAGRAPH_\nIurie Perlin a studiat la facultatea de fizic\xc4\x83 a Universit\xc4\x83\xc8\x9bii din Kiev(1936-1941), dar a absolvit Universitatea din Saratov (1941).\xc3\x8entre anii 1934-1945 a fost membru ULCT.\xc3\x8entre anii 1947-1950 a elaborat doctoratul la aceea\xc8\x99i Universitate, intitulat: "Studii \xc3\xaen domeniul teoriei conduictibilit\xc4\x83\xc8\x9bii polaronice a cristalelor". Este un discipol al academicianului Academiei de \xc8\x99tiin\xc8\x9be din Ucraina Solomon Pecar. Din acela\xc8\x99i an se afl\xc4\x83 la Chi\xc8\x99in\xc4\x83u.\xc3\x8en anul 1950 a fost numit lector superior la catedra de fizic\xc4\x83 experimental\xc4\x83 a Universit\xc4\x83\xc8\x9bii. Din 1953 este conferen\xc8\x9biar, iar \xc3\xaen anul 1953 este \xc8\x99ef al catedrei de fizic\xc4\x83 teoretic\xc4\x83 a Universit\xc4\x83\xc8\x9bii din Chi\xc8\x99in\xc4\x83u,  pe care a organizat-o. Doctor habilitat (1962), Profesor (1963), membru-corespondent al Academiei de stiin\xc8\x9be din RSSM (1970).\xc3\x8en anul 1962 a sus\xc8\x9binut teza de doctor habilitat cu tema: "Tranzi\xc8\x9bii cuantice \xc3\xaen centrele locale ale cristalelor", iar \xc3\xaen anul 1963 i s-a conferit titlul didactico-\xc8\x99tiin\xc8\x9bific de profesor universitar. Membru-corespondent al Academiei de \xc8\x99tiin\xc8\x9be din RSSM din anul 1970, a exercitat func\xc8\x9bia de \xc8\x99ef al catedrei de fizic\xc4\x83 teoretic\xc4\x83 (1953-1989), ini\xc8\x9biind aici o serie de investiga\xc8\x9bii, pun\xc3\xaend aici temelia direc\xc8\x9biilor principale de dezvoltare a teoriei fizicii corpului solid.\n_START_SECTION_\nActivitatea \xc8\x99tiin\xc8\x9bific\xc4\x83 \xc8\x99i didactic\xc4\x83\n_START_PARAGRAPH_\nEste fondatorul \xc8\x99colii de fizic\xc4\x83 a corpului solid din Moldova. Interesele sale \xc8\x99tiin\xc8\x9bifice au avut drept suport\xc2\xa0: polaronii lega\xc8\x9bi \xc8\x99i cei liberi (spectrul energetic, \xc3\xaempr\xc4\x83\xc8\x99tierile cauzate de fononi \xc8\x99i impurit\xc4\x83\xc8\x9bi, recombinarea non-radiativ\xc4\x83); centrele colorate (tranzi\xc8\x9biile nonradiative, ionizarea termic\xc4\x83 \xc8\x99i cea optic\xc4\x83, efectele electrooptice \xc8\x99i magnetooptice); difuzia combinat\xc4\x83 polifotonic\xc4\x83 a luminii, tranzi\xc8\x9biile optice \xc8\x99i nonradiative \xc3\xaen st\xc4\x83rile electronice degenerate \xc8\x99.a._NEWLINE_A predat disciplinele: mecanica cuantic\xc4\x83, teoria cristalelor active, electrodinamica clasic\xc4\x83, mecanica teoretic\xc4\x83, teoria c\xc3\xa2mpului \xc8\x99i cursul special: electrodinamica cuantic\xc4\x83._NEWLINE_\xc3\x8en timpul activit\xc4\x83\xc8\x9bii la Universitatea de stat din Moldova a partcipat la diferite congrese interna\xc8\x9bionale: \xc3\xaen SUA (1965), Cehoslovacia (1977), Finlanda (1972), Marea Britanie._NEWLINE_Om emerit \xc3\xaen \xc8\x99tiin\xc8\x9be din RSSM (1987). Premiul de Stat al RSSM (1987).   A publicat circa 230 de lucr\xc4\x83ri. _NEWLINE_Printre studen\xc8\x9bii s\xc4\x83i au fost viitorii academicieni ai Academiei de stiin\xc8\x9be din Moldova: Isaak B. Bersuker, Victor A. Kovarskii, Vsevolod Moscalenco, Sveatoslav Moscalenco, E.P. Pokatilov, Nicolae Enache, Vladimir Bordovi\xc8\x9bin, Grigore Dohotaru, Valeriu Can\xc8\x9ber \xc8\x99i al\xc8\x9bii. A preg\xc4\x83tit 22- discipoli cu grad \xc8\x99tiin\xc8\x9bific de doctor \xc8\x99i 4 cu grad \xc8\x99tiin\xc8\x9bific de doctor habilitat. Printre discipolii s\xc4\x83i cu grad de doctor se num\xc4\x83r\xc4\x83'